
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 841 (1) 


Μεταβίβαση εξουσίας υπογραφής στο Γενικό Γραμματέα Γενικό Δ/ντή, 
Αναπληρωτές Γενικούς Δ/ντές και Προϊσταμένους Δ/νσεων Υπηρε¬ 
σιών και Τμημάτων της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη τις σχετικές διατάξεις του Κανονισμού της Βου¬ 
λής (μέρος β’- προσωπικό και ειδικώτερα του άρθρου 29, αποφασί¬ 
ζουμε: V-- · · 

Μεταβιβάζουμε την εξουσία υπογραφής «Με εντολή του Προέδρου 
της Βουλής» με την επιφύλαξη ειδικώτερων διατάξεων του Κανονισμού 
της Βουλής και των νόμων, με τις οποίες προσδιορίζονται γενικά οι αρ¬ 
μοδιότητες ως εξής: 


1. Στο Γενικό Γραμματέα της Βουλής: 

α) Κάθε εγγράφου, διαταγής ή εγκυκλίου που αποσκοπεί γενικά στην 
βελτίωση του έργου των Υπηρεσιών της Βουλής και στην αναδιοργά¬ 
νωση και ενεργοποίησή τους. 

β) Των πράξεων ή αποφάσεων εγκρίσεως δαπανών, παροχής πιστώ¬ 
σεων, εντολών προμηθειών ή εκτελέσεως έργων ή συνάψεως συμβά¬ 
σεων μέχρι 10.000.000 δραχμές για κάθε μία περίπτωση. 

γ) Των αποφάσεων αύξησης οποιασδήποτε πιστώσεως του Προϋπο¬ 
λογισμού Δαπανών της Βουλής των Ελλήνων, όταν δεν επαρκεί και το 
απαιτούν υπηρεσιακές ανάγκες, μειώνονται αντίστοιχα με το ίδιο ποσό 
άλλη πίστωση. 

δ) Προσδιορισμού του ποσού του φόρου που πρέπει να επιστραφεί 
στους δικαιούχους βουλευτές μετά την οριστική εκκαθάριση του φόρου 
που αναλογεί στη Βουλευτική αποζημίωση. 

στ) Των πράξεων ή αποφάσεων συγκροτήσεως ομάδων εργασίας από 
υπηρεσιακούς παράγοντες, που αποσκοπούν στην υποβοήθηση γενικά 
του έργου και την αναδιοργάνωση και δραστηριοποίηση των Υπηρεσιών 
της Βουλής. 

ζ) Των εντολών ασκήσεως ενδίκων μέσων κατ’ αποφάσεων Πολιτι¬ 
κών και Διοικητικών Δικαστηρίων. 

η) Των ερωτημάτων που απευθύνονται στα Υπηρεσιακά και Πειθαρ¬ 
χικά Συμβούλια της Βουλής και καταρτίσεως της ημερήσιας διατάξεως 
αυτών με τα προς συζήτηση θέματα. 

θ) Των αποφάσεων που αφορούν γενικά: 

I. Τη διοικητική διεύθυνση της Επιστημονικής Υπηρεσίας της Βου¬ 
λής, σύμφωνα με το άρθρο 160 παρ. 4 του Κανονισμού της Βουλής (μέ¬ 
ρος Ά - Κοινοβουλευτικό) καθώς και τη διάθεση επιστημονικών συνερ¬ 
γατών στις Κοινοβουλευτικές Επιτροπές (άρθρο 162 παρ. 5 του ίδιου 
μέρους του Κανονισμού της Βουλής). 

II. Την παραπομπή στην Επιστημονική Υπηρεσία σχεδίων ή προτά¬ 
σεων νόμου για επεξεργασία και καθορισμό προθεσμίας, σύμφωνα με το 
άρθρο 92 του Κανονισμού της Βουλής (μέρος Α’ - Κοινοβουλευτικό) 
μετά προηγούμενη ειδική εντολή του Προέδρου της Βουλής. 

ι) Εγγράφων προς το Νομικό Συμβούλιο ή τον Νομικό Σύμβουλο του 
Κράτους με τα οποία ζητούνται γνωμοδοτήσεις ή πληροφορίες για την 
ορθή εφαρμογή των νόμων ή άλλων διατάξεων. Η αποδοχή όμως ή η 
απόρριψη των γνωμοδοτήσεων αυτών ανήκει στον Πρόεδρο της Βου¬ 
λής. 

ια) Πράξεων ή αποφάσεων σχετικών με τη θέση σε διαθεσιμότητα ή 
αργία. 

ιβ) Αποφάσεων τοποθετήσεως ή μετακινήσεως υπαλλήλων 5ου και 
4ου βαθμού, ως και των προϊσταμένων τμημάτων, γραφείων ή αυτοτε¬ 
λών υπηρεσιών. 

ιγ) Όλων των πράξεων ή αποφάσεων, που είναι κατά περίπτωση 
απαραίτητες, για τη θέση σε κίνηση της διαδικασίας πληρώσεως θέσεων 
μονίμου ή μετακλητού προσωπικού της Βουλής, μέχρι και του 4ου βαθ¬ 
μού, καθώς και για την πλήρωση θέσεων προσωπικού με σχέση ιδιωτι¬ 
κού δικαίου.- 

ιδ) Όλων των πράξεων ή αποφάσεων, που αφορούν αντίστοιχα το 
διορισμό ή την πρόσληψη των υπαλλήλων της πρηγούμενης περιπτώ- 

σεως (ιγ) και τη με οποιαδήποτε τρόπο λύση της υπαλληλικής τους σχέ- 
σεως. 

ιε) Των πράξεων ή αποφάσεων καθορισμού των χώρων εγκαταστά- 
σεως των διοικητικών και τεχνικών υπηρεσιών, ως και της Βιβλιοθή¬ 
κης της Βουλής. 

ιστ) Τη θεώρηση των εντολών κινήσεως των οχημάτων του γραφείου 
κινήσεως, δυνάμενος να εκχωρήσει ταύτην εις έτερον όργανον της διοι- 
κήσεώς. 

ιζ) Αποφάσεων με τις οποίες ρυθμίζονται όλα τα θέματα της υπηρε¬ 
σιακής καταστάσεως και εκτός έδρας μετακινήσεων των υπηρετοϋντων 
στη Δ/νση Διεθνών και Δημοσίων Σχέσεων και των εις αυτήν υπαγομέ- 
νων γραφείων ή υπηρεσιών, ως και τις αποφάσεις μετακινήσεως υπαλ¬ 
λήλων προς αυτήν. 

ιη) Αποφάσεων χορηγήσεως κανονικών και όλων των ειδών των 
αδειών, σε προϊσταμένους τμημάτων, γραφείων και αυτοτελών υπηρε¬ 
σιών, των αναρρωτικών αδειών των επί 2ω - 3ω βαθμών, καθώς και 
των εντολών παραπομπής για εξέταση σε Υγειονομική Επιτροπή. 

ιθ) Των αποφάσεων περί μη χορηγήσεως κανονικών αδειών λόγω 
υπηρεσιακών αναγκών. 

κ) Αποφάσεων συγκροτήσεως διαφόρων επιτροπών διεξαγωγής δια¬ 
γωνισμών, προμήθειας υλικών ή εκτελέσεως εργασιών και παραλαβής 
υλικών ή εργασιών, καθώς και των αποφάσεων που καθορίζουν την 
ανάγκη υπερωριακής εργασίας για κάθε μία υπηρεσία. 

κα) Τη θέωρηση και προσυπογραφή ενταλμάτων, μισθοδοτικών κα¬ 
ταστάσεων ή άλλων τίτλων της Δ/νσεως Οικονομικών Υπηρεσιών, που 
σύμφωνα με το νόμο και τον Κανονισμό προσυπογράφονται από το όρ¬ 
γανο που εποπτεύει. 

κβ) Των διαταγών μετακινήσεως υπαλλήλων εκτός έδρας για εκτέ¬ 
λεση υπηρεσίας και αναγνωρίσεως των σχετικών δαπανών. 

κγ) Των ενεργειών προϊσταμένης Αρχής επί όλων των έργων και των 
εξ αυτών προμηθειών της Βουλής: 

I. Των κάθε είδους πράξεων ή αποφάσεων, που αφορούν έργα που 
εκτελούνται σε κτίρια στα οποία στεγάζονται οι Υπηρεσίες της Βουλής 
και που προβλέπονται από τις γενικές διατάξεις για την εκτέλεση δημό¬ 
σιων έργων αρμοδιότητας Υπουργού που ισχύουν κάθε φορά. 

II. Των αποφάσεων ορισμού των τεχνικών υπαλλήλων της Βουλής 
πτυχιούχων Ανωτάτων Σχολών, ή των σ’ αυτήν διατεθειμένων για 
εκτέλεση υπηρεσίας όμοιων, που θα επιβλέπουν τα έργα αυτά. 

III. Των αποφάσεων ορισμού των οργάνων που αποφαίνονται σύμ¬ 
φωνα με τις κείμενες διατάξεις για την εκτέλεση δημοσίων έργων. 

IV. Των αποφάσεων για την προπληρωμή εργολάβων ή προμηθευ¬ 

τών και με τους περιορισμούς της παρ. 1 του άρθρου 136 του Κανονι¬ 
σμού της Βουλής (μέρος β' - προσωπικό). ' 

V. Των αποφάσεων διάθεσης πιστώσεων για εκτέλεση έργων ή προ¬ 
μηθειών και μέχρι του ανώτατου ποσού που κάθε φορά ισχύει σύμφωνα 
με τον Κανονισμό της Βουλής. 

κδ) Των αποφάσεων καταβολής αποζημιώσεων σε υπαλλήλους ιδιω¬ 
τικού δικαίου και συνεργάτες Βουλευτών. 

2. Στο Γενικό Διευθυντή της Βουλής: 

α) Των πράξεων ή αποφάσεων με τις οποίες ρυθμίζονται θέματα υπηρε¬ 
σιακής καταστάσεως των υπαλλήλων της Βουλής μέχρι και του 4ου 
βαθμού και τούτου απόντος στον αναπληρωτή Γενικό Διευθυντή Διοική- 
σεως. 

β) Αποφάσεων τοποθετήσεως ή μετακινήσεως υπαλλήλων μέχρι και 
του 6ου βαθμού. 

γ) Των εγγράφων με τα οποία ζητούνται ή δίνονται πληροφορίες για 
την εκπλήρωση των αρμοδιοτήτων που έχουν δοθεί σ’ αυτόν και σε κάθε 
υπηρεσιακή μονάδα που εποπτεύει και που έχουν δοθεί με το νόμο ή 
απόφαση του Προέδρου της Βουλής. 

δ) Απόντος ή μη υπάρχοντος Γ ενικού Γ ραμματέως των εντολών ή 
αποφάσεων με τις οποίες πραγματοποιούνται δαπάνες ή διάθεση πιστώ¬ 
σεων, καθώς και συμβάσεων για τις οποίες υπάρχει εξουσιοδότηση νό¬ 
μου, μέχρι του ποσού δύο εκατομμυρίων (2.000.000) δραχμών για 
κάθε μία περίπτωση, την θεώρηση και προσυπογραφή ενταλμάτων μι- 
σθοδοτικών καταστάσεων ή (άλλων τίτλων της Δ/νσεως Οικονομικών 
Υπηρεσιών. 

ε) Αποφάσεων χορηγήσεως κανονικών και όλων των ειδών των 
αδειών στους μονίμους υπαλλήλους της Βουλής μέχρι και του 4ου βαθ¬ 
μού, καθώς και στους υπαλλήλους-με σχέση ιδιωτικού δικαίου. 

στ) Των αποφάσεων αλλαγής επωνύμου των γυναικών - υπαλλήλων 
της Βουλής, όταν παντρεύονται ή συντρέχει άλλη νόμιμη περίπτωση. 

ζ) Υπογραφή βεβαιώσεων ή πιστοποιητικών για νόμιμη χρήση σε θέ¬ 


ματα που μπορούν σύμφωνα με τα στοιχεία που έχει η Υπηρεσία να βε¬ 
βαιωθούν εκτός από τις περιπτώσεις για τις οποίες ειδικά εξουσιοδοτού¬ 
νται με την απόφαση αυτή αλλα όργανα. 

η) Των αποφάσεων και σχετικών συμβάσεων με τις οποίες καθορίζο¬ 
νται ή αναπροσαρμόζονται με βάση συλλογικές συμβάσεις, ή διαιτητι¬ 
κές αποφάσεις ή υπουργικές αποφάσεις που ισχύουν κάθε φορά οι απο¬ 
δοχές του προσωπικού της Βουλής με σχέση ιδιωτικού δικαίου καθώς 
και των συνεργατών των Βουλευτών. 

θ) Επικύρωση αντιγράφων εξερχομένων και εισερχομένων εγγρά¬ 
φων διαβαθμισμένης αλληλογραφίας. 

ι) Την προσυπογραφή των κατά το άρθρο 104 παρ. 7 του Κοινοβου¬ 
λευτικού Μέρους του Κανονισμού αποσπασμάτων των επικυρωμένων 
Πρακτικών. 

ια) Των αποφάσεων χορηγήσεως των τριμήνων αποδοχών εις απο- 
χωρούντας της υπηρεσίας υπαλλήλους. 

3. Στον Αναπληρωτή Γ ενικό Διευθυντή Διοικήσεως και όταν απουσιάζει 
ή δεν υπάρχει στον αναπληρωτή αυτού: 

α) Όλων, των εγγράφων με τα οποία δίνονται στα Διοικητικά Δικα¬ 
στήρια και στο Συμβούλιο της Επικράτειας πληροφορίες και οι απόψεις 
της Υπηρεσίας.σε εκδικαζόμενες υποθέσεις διοικητικών διαφορών. 

β) Αποφάσεων προσαυξήσεως των αποδοχών με όλα τα επιδόματα 
στους υπαλλήλους της Βουλής μέχρι του 6ου βαθμού. 

γ) Όταν απουσιάζει ή δεν υπάρχει Γ ενικός Γ ραμματεύς, μαζί με τον 
Γ ενικό Διευθυντή, αποφάσεων που ορίζουν την ανάγκη υπερωριακής ερ¬ 
γασίας για κάθε μία υπηρεσία. 

δ) Των αποφάσεων εγκρίσεως καταβολής εργοδοτικών εισφορών 
υπέρ τρίτων. 

4. Στον Αναπληρωτή Γενικό Διευθυντή Κοινοβουλευτικού Έργου και 
όταν απουσιάζει ή δεν υπάρχει στον αναπληρωτή του: 

Όλων των ειδών των εγγράφων και εντολών που απευθύνονται στις 
Διευθύνσεις της Υπηρεσίας Κοινοβουλευτικού Έργου και αφορούν την 
εκτέλεση της υπηρεσίας που τους έχει ανατεθεί ή με τις οποίες ζητούνται 
ή δίνονται πληροφορίες που έχουν σχέση με την δραστηριότητα των 
διευθύνσεων αυτών. 

5. Στον Αναπληρωτή Γενικό Διευθυντή Διεθνών και Δημοσίων Σχέσεων 
και όταν δεν υπάρχει ή απουσιάζει στον Διευθυντή Διεθνών και Δημο¬ 
σίων Σχέσεων: 

Όλων των ειδών των εγγράφων που απευθύνονται στη Διεύθυνση 
Διεθνών και Δημοσίων Σχέσεων και αφορούν την εκτέλεση της υπηρε¬ 
σίας που της έχει ανατεθεί ή με τα οποία ζητούνται ή δίνονται πληροφο¬ 
ρίες που έχουν σχέση με τη δραστηριότητα της Διευθύνσεως αυτής στο 
πλαίσιο των Διεθνών Σχέσεων, καθώς και η επικύρωση όλων των ανω¬ 
τέρω εγγράφων, διαβαθμισμένων ή μη, η Εποπτεία του λειτουργούντος 
στη Βουλή Γραφείου Ευρωπαϊκού Κοινοβουλίου και των υπαλλήλων 
που έχουν προσληφθεί για τη γραμματειακή εξυπηρέτηση του ειδικού 
επιστημονικού προσωπικού του εν λόγω Γ ραφείου, ως και των συστα- 
θηαομένων γραφείων υποστηρίξεως των σχέσεων της Βουλής με διε¬ 
θνείς ή διακρατικούς Οργανισμού. 

6. Στους προϊσταμένους των Διευθύνσεων της Βουλής: 

Όλων των ειδών των εγγράφών και εντολών που αφορούν την εκτέ¬ 
λεση της αρμοδιότητας που τους έχουν ανατεθεί ή αυτών με τα οποία 
ζητούνται ή δίνονται πληροφορίες που έχουν σχέση με τη δραστηριότητα 
των Διευθύνσεων στις οποίες είναι προϊστάμενοι. 

7. Στο Διευθυντή Επιστημονικών Μελετών: 

Όλων των ειδών των εγγράφων που εξέρχονται από τη Διεύθυνση ή 
απευθύνονται σε αυτή και αφορούν την εκτέλεση της υπηρεσίας που της 
έχει ανατεθεί ή με τα οποία ζητούνται ή δίδονται πληροφορίες για τη 
δραστηριότητά της, καθώς και τη θεώρηση της έκδόσεως και της διανο¬ 
μής των δημοσιευμάτων της Διευθύνσεως, στα πλαίσια πάντοτε της 
διοικητικής διευθύνσεως της Επιστημονικής Υπηρεσίας. 

9. Στο Διευθυντή Διοικητικού και όταν απουσιάζει ή δεν υπάρχει στον 
Τμηματάρχη Μητρώου Βουλευτών και προστασίας της τιμής του Πολι¬ 
τικού Κόσμου: 

Τη θεώρηση των βιβλιαρίων υγείας των Βουλευτών και υπογραφή 
κάθε εγγράφου που είναι σχετικό ή βεβαιώσεως σχετικά με την υπηρε¬ 
σία Βουλευτών και η θεώρησις της υπογραφής αυτών. 

9. Στο Διευθυντή Διοικητικού και όταν απουσίζει ή δεν υπάρχει στον 
Τμηματάρχη Προσωπικού: 

α) Τη μέριμνα για την έγκαιρη προετοιμασία των θεμάτων που χρή- 
ζαον της κρίσης του Υπηρεσιακού και Πειθαρχικού Συμβουλίου της 
Βουλής. 

β) Πιστοποιητικών ή βεβαιώσεων της υπηρεσιακής καταστάσεως 
όλων των υπαλλήλων της Βουλής και των συνεργατών των Βουλευτών. 

γ) Εγγράφων με τα οποία επικυρώνεται η υπογραφή όλων των υπαλ¬ 
λήλων της Βουλής. 

5) Την τήρηση του απορρήτου και εμπιατευτικού πρωτοκόλλου, 
ε) Των εντολών δημοσιεύσεως στην Εφημερίδα της Κυβερνήσεως 
πράξεων ή αποφάσεων του Προέδρου της Βουλής, ή του Γ ενικού Γ ραμ- 
ματέως, που δημοσιεύονται σύμφωνα με το .Νόμο, όπως επίσης και στις 
καθημερινές εφημερίδες, περιλήψεως πράξεων και αποφάσεων του 
Προέδρου της Βουλής. 

στ) Επικύρωση φωτοαντιγράφων εκ των υπηρεσιακών φακέλων εν 
ενεργεία και συντάξει υπαλλήλων και συνεργατών Βουλευτών. 

ζ) Των εγγράφων με τα οποία αναζητούνται από τα ασφαλιστικά τα¬ 
μεία των υπαλλήλων οι κρατήσεις και εισφορές επί των αποδοχών των 
υπαλλήλων της Βουλής που τυχόν καταβλήθησαν σ’ αυτά χωρίς να χρε- 
ωστούνται. 

10. Στο Διευθυντή Οικονομικών Υπηρεσιών της Βουλής: 
α) Των χρηματικών ενταλμάτων. 

β) Των μισθοδοτικών καταστάσεων Βουλευτών και όλου του Προσω¬ 
πικού της Βουλής, όπως επίσης και όλων των τίτλων πληρωμής. 

γ) Των βεβαιώσεων που αφορούν την μισθολογική και φορολογική 
θέση Βουλευτών και υπαλλήλων. 

δ) Κάθε εγγράφου που απευθύνεται σε άλλες αρχές και συνοδεύει 
στοιχεία διαχειρίσεως καθώς και των βεβαιώσεων ότι υπάρχει πίστωση 
στον προϋπολογισμό της Βουλής. 

ε) Κάθε εγγράφου με το οποίο ζητούνται ή δίνονται πληροφορίες σε 
μισθολογικά και φορολογικά γενικά θέματα των Βουλευτών και υπαλ¬ 
λήλων. 

στ) Τη μέριμνα για την προσαρμογή των αποφάσεων και σχετικών 
συμβάσεων με τις οποίες καθορίζονται ή αναπροσαρμόζονται, με βάση 
συλλογικές συμβάσεις, ή διαιτητικές αποφάσεις ή υπουργικές αποφά¬ 
σεις που ισχύουν κάθε φορά, οι αποδοχές του προσωπικού της Βουλής 
με σχέση ιδιωτικού δικαίου εφόσον δεν ορίζεται άλλως από τον Κ.τ.Β. ή 
ειδικές αποφάσεις καθώς και των συνεργατών των Βουλευτών, όπως 
και των αποζημιώσεων που καταβάλλονται σ’ αυτούς κατόπιν καταγ¬ 
γελίας της εργασιακής τους σχέσεως. 

11. Στο Διευθυντή της Διευθύνσεως Τεχνικών Υπηρεσιών: 

Κάθε εγγράφου που έχει σχέση με την ανάγκη εκτελέσεως έργου, 
παροχή τεχνικών πληροφοριών για ολα τα θέματα που αφορούν την πο¬ 
ρεία των εκτελουμένων έργων, τη συντήρηση του Μεγάρου της Βουλής 
και των κτιρίων που στεγάζουν τις υπηρεσίες αυτής, καθώς και την προ¬ 
ετοιμασία των θεμάτων για το Τεχνικό Συμβούλιο της Βουλής. 

12. Στον Προϊστάμενο του Τμήματος Διεκπεραιώσεως: 

Την επικύρωση όλων των εισερχομένων ή εξερχομένων εγγράφων 
κοινής αλληλογραφίας. 

Κάθε προηγούμενη σχετική απόφασή μας καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Φεβρουάριου 1992 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ Κ. ΤΣΑΛΔΑΡΗΣ 
-$- 

Αριθ. 2000446/18/0022 (2) 

Συμπλήρωση της αριθ. 39429/1043/14.4.87 Αποφάσεως Υπουρ¬ 
γών Εθνικής Άμυνας και Οικονομικών. 

ΟΙ ΥΠΟΥΡΓΟ! 

ΕΘΙΜΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α)Τις διατάξεις του άρθρου 37 τουΝ.Δ. 721/70 «Περί Οικονομικής 
Μερίμνης και Λογιστικού των Ενόπλων Δυνάμεων». 

β) την υπ’ αριθ. πρωτ. 39429/1043/14.4.1987 Κοινή Απόφαση 
των Υφυπουργών Εθνικής Άμυνας και Οικονομικών (ΦΕΚ 205/ 
23.4.87 τεύχος Β’). 

γ) Την υπ’ αριθ. πρώτο. Υ. 1505/4.9.91 Κοινή Απόφ. Πρωθυπουρ¬ 


γού και Υπουργού Εθνικής Άμυνας περί «Καθορισμού αρμοδιοτήτων 
Υφυπουργού Εθνικής Άμυνας Ιωάννη Σταθόπουλου» (ΦΕΚ 702/ 
4.9.91 τ.Β'). 

δ) Την ανάγκη βελτιώσεως της τροφοδοσίας των οπλιτών, που δια- 
βιούν συνεχώς υπό συνθήκες ανορθοδόξου πολέμου, στην Ελληνοαλβα- 
νική και Ελληνογιουγκοσλαβική μεθόριο, 
ε. Τη σχετική πρόταση του ΓΕΕΘΑ. 

στ. Τηναρ. Υ.1660/1007556/116/0006/23.1.92 απόφαση του 
Πρωθυπουργού και Υπουργού Οικονομικών, αποφασίζουμε: 

Άρθρο 1 

Στο άρθρο 2 παράγραφο 4 της υπ’ αριθ. πρωτ. 39429/1043/ 
14.4.87 ΚΥΑ, που τροποποιήθηκε με την υπ’ αριθ. 101626/3842/ 
30.12.1988 και την υπ’ αριθ. πρωτ. 2070928/7505/0022/ 
13.12.1990, προστίθεται υποπαράγραφος δ, ως εξής: 

«δ'. Όταν διαβιούν για εκτέλεση αποστολής συνεχώς υπό συνθήκες 
ανορθοδόξου πολέμου». 

Άρθρο 2 

1. Η ισχύς της Απόφασης αυτής αρχίζει την 1.1.1992. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1992 

. .' _ οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΑΜΥΝΑΣ 

Κ. ΓΙΑΤΡΑΚΟΣ ΙΩΑΝΝΗΣ ΣΤΑΘΟΠΟΥΛΟΣ 

-λ- 

Αριθ. 2012274/739/0022 (3) 

Τροποποίηση της 134582/9393/4.12.1984 κοινής αποφάσεως των 
Υπουργών Οικονομικών και Υγείας, Πρόνοιας και Κοιν. Ασφαλί¬ 
σεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΥΓΕΙΑΣ, ΠΡΟΝΟΙΑΣ & 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: ■<■ 

1. Τις διατάξεις της παρ. 7 του άρθρου 4 του Β.Δ. 385/71. 

2. Τις διατάξεις του Ν.Δ. 176/1969. . 

3. Την κοινή απόφαση των Υπουργών Προεδρίας της Κυβερνήσεως 
και Κοινωνικών Υπηρεσιών Φ. 104/Γ2γ/4446/24.6.ΐ982, όπως 
τροποποιήθηκε και συμπληρώθηκε μεταγενέστερα. 

4. Την αριθ. Υ.1660/1007556/116/0006Α/23.1.92 (ΦΕΚ 
31/Β/24.1.92) απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων στον Υφυπουργό Οικονομικών. 

5. Την απόφασή μας 134582/9393/4.12.1984. 

6. Το γεγονός ότι στον Πρόεδρο του Διοικητικού Συμβουλίου του 
Κοινωνικού Κέντρου Οικογένειας και Νεότητας έχουν ανατεθεί και τα 
καθήκοντα του Προϊσταμένου των Υπηρεσιών του Ιδρύματος και ως εκ 
τούτου απασχολείται κατά πλήρες ωράριο, η δε καταβαλλόμενη σήμερα 
αποζημίωση δεν ανταποκρίνεται στο έργο του, αποφασίζουμε: 

Τροποποιούμε την αριθμ. 134582/9393/4.12.84 απόφασή μας 
και καθορίζουμε την μηνιαία αποζημίωση του Προέδρουτου Διοικητι¬ 
κού Συμβουλίου του Κοινωνικού Κέντρου Οικογένειας και Νεότητας σε 
εξήντα χιλιάδες (60.000) δραχμές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Φεβρουάριου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΚΩΝ/ΝΟΣ ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

-φ- 

Αριθ. 2081717/18357/0025/91 (4) 

Τροποποίηση και συμπλήρωση της 113200/9729/10.11.86 απόφα- 
_ σης όπως ισχύει με την οποία παρασχέθηκε η εγγύηση του Δημοσίου 
για τη δανειοδότηση των πληγέντων από τους σεισμούς που σημειώ¬ 
θηκαν το Σεπτέμβρη 1986. στο Νο^ό Μεσσηνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με το Ν. 
1266/82 (άρθρο 8). 

2. Την απόφασή μας αριθ. 113200/9729/10,11.86, όπως τροπο¬ 
ποιήθηκε και ισχύει μέχρι σήμερα, με την οποία παρασχέθηκε η εγγύ¬ 
ηση του Δημοσίου προς Τράπεζες για την κάλυψη των δανείων που 
έχουν χορηγηθεί στους πληγέντες από τους σεισμούς κατά το μήνα Σε¬ 
πτέμβρη του έτους 1986 ιδιώτες, επιχειρήσεις, εμπόρους και επαγγελ- 
ματίες του Νομού Μεσσηνίας για την αποκατάσταση των ζημιών τους. 

3. Την κοινή απόφαση των Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας και Δημοσίων Έργων αριθ. 
1945/ΤΣΕΠ32/6.12.91 με τη οποία τροποποιήθηκε και συμπληρώ¬ 
θηκε η αριθ. ΕΔ 2α/01/130/ΦΝ/315/29.10.86 (ΦΕΚ 73Α/Β/ 
30.10.86) όμοια, αποφασίζουμε: 

Εγκρίνουμε, η εγγύηση του Ελληνικού Δημοσίου, που έχει παρασχε¬ 
θεί με την απόφαση αριθ. 113200/9729/10.11.86, όπως ισχύει σή¬ 
μερα για τη δανειοδότηση των πληγέντων από τους σεισμούς που σημει¬ 
ώθηκαν το μήνα Σεπτέμβρη 1986 στο Νομό Μεσσηνίας, να ισχύσει για 
την κάλυψη των ανωτέρω δανείων που χορηγήθηκαν ή θα χορηγηθούν 
σύμφωνα και με τα οριζόμενα στην κοινή απόφαση των Υπουργών Εθνι¬ 
κής Οικονομίας, Οικονομικών και Περιβάλλοντος Χωροταξίας και Δη¬ 
μοσίων Έργων αριθ. 1945/ΤΣΕΠ 32/6.12.91. 

Κατά τα λοιπά ισχύει η απόφασή μας αριθ. 113200/9720/ 
10.11.86, όπως έχει τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Φεβρουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-*- 

Αριθ. 5778 (5) 

Κύρωση Κανονισμού Εσωτερικής Υπηρεσίας Πρωτοδικείου 
Κατερίνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού δικαστη¬ 

ρίων και κατάστασης δικαστικών λειτουργών (Κυρ. Ν. 1756/1988 
(ΦΕΚ 35/Α'/26.2.1988), όπως αντικαταστάθηκε από το άρθρο 5 του 
Ν. 1868/1989 (ΦΕΚ 230/Α’/10.10.1989). 1 

2. Το έγγραφο του Πρωτοδικείου Κατερίνης με τον αριθμό 24/ 
10.1.1992, αποφασίζουμε: 

Κυρώνεται ο Κανονισμός της Εσωτερικής Υπηρεσίας του Πρωτοδι¬ 
κείου Κατερίνης όπως καταρτίσθηκε με τη 2/1989, απόφαση της Ολο¬ 
μέλειας του Δικαστηρίου αυτού και τροποποιήθηκε με την 15/1991, 
απόφαση της Ολομέλειας του ίδιου Δικαστηρίου η οποία έχει ως εξής: 

«Τροποποιεί τον αριθμ. 2/1989 κανονισμό του Πρωτοδικείου Κατε¬ 
ρίνης ως ακολούθως: 

Έχοντας υπόψη ότι οι οργανικές θέσεις του Πρωτοδικείου ανέρχο¬ 
νται σε 21 (υπηρετούν όμως 15). Διαιρεί την Γραμματεία του Πρωτοδι¬ 
κείου σε δύο τμήματα α) Πολιτικό και β) Ποινικό σε καθένα από τα 
οποία θα υπηρετεί αριθμός υπαλλήλων ανάλογα με τις αρμοδιότητες 
του και τον αριθμό των υπαλλήλων που είναι τοποθετημένοι, πάντως 
όμως όχι λιγότεροι από πέντε. 

Διαίρεση σε Τμήματα της Γραμματείας του Πρωτοδικείου 
Α' Τμήμα 

Προϊστάμενοι Δ/νσης Γραμματείας. 

Γενική Δ/νση της Γραμματείας και η εποπτεία σ’ αυτή, τήρηση της 
αλληλογραφίας τού Προέδρου Πρωτοδικών και του Προϊσταμένου της 
Γραμματείας, των αποφάσεων του Δικαστηρίου σε Συμβούλιο και ολο¬ 
μέλεια (προσδιορισμό ημερομηνίας εκδικάσεως όλων των πολίτικων 
υί^θέσεων και χρέωση πολιτικών αποφάσεων για καθαρογραφή), την 
σύνταξη της υπηρεσίας Δικαστών, την τήρηση του Μητρώου Δικαστών 
κάι υπαλλήλων, την τήρηση των ατομικών φακέλλων των υπαλλήλων, 
του βιβλίου αδειών υπαλλήλων και Δικαστικών Λειτουργών, βιβλίου 
αδειών Συμβολαιογράφου, βιβλίου εκθέσεων και πράξεων Γραμματέα, 
βιβλίων πειθαρχικών ποινών υπαλλήλων, Συμβολαιογράφων, υποθη¬ 
κοφυλάκων και Αικ. Επιμελητών, των βιβλίων πρωτοκόλλων Διοικητι¬ 
κής αλληλογραφίας, Προέδρου Πρωτοδικών και Προϊσταμένης Γραμ¬ 
ματείας, την τήρηση των σχετικών εκθέσεων επιθεωρήσεως, βιβλίο βι¬ 
βλιοθήκης, επίπλων και σκευών αναψηλαφήσεων εξομολογήσεων 
πλοιάρχων, βιβλίο προτάσεων Εισαγγελέως, αδειών εμπορίας ανηλί¬ 
κων, βιβλίο διορισμού αντικλήτων, διαχείριση γραφικής ύλης και προ¬ 
μήθειας και διανομή διαφόρων ειδών και υλικών, επιμέλεια εκτυπώ¬ 


σεων και παρακολούθηση λειτουργίας γραφομηχανών, σύνταξη εκθέ¬ 
σεων αποδοχής κληρονομιάς και αποποιήσεως κληρονομιάς, βιβλίο 
συμβάσεων, ενεχύρου, Γραμματέας ΟΓΑ. 

Α) Πολιτικό Τμήμα 

Στο τμήμα αυτό θα υπηρετούν 11 υπάλληλοι, από τις προβλεπόμενες 
θέσεις (ήδη υπηρετούν 8). 

1 Τμήμα: Συμμετοχή στις συνεδριάσεις του Πολυμελούς Πρωτοδι¬ 
κείου (εγγραφή υποθέσεων στα πινάκια, σύνταξη πρακτικών, παραλαβή 
προτάσεων), Διαταγές πληρωμής, πειστήρια, βουλεύματα (δημοσίευση, 
υποβολή δικογραφιών με αντίγραφα βουλευμάτων προς την Εισαγγε¬ 
λία σύνταξη εκθέσεων ενδίκων μέσων κατά βουλευμάτων, υποβολή 
αντιγράφων αυτών). 

2ο Τμήμα: Γραμματέας Εισηγητή (έδρα Μονομελούς Διεξαγωγές), 
Γ ραμματέας Ασφαλιστικών μέτρων Προέδρου, Γ ενικός αριθμός εισερ¬ 
χομένων πολιτικών δικογραφιών, δημοσίευση όλων των πολιτικών 
αποφάσεων και παράδοση όλων των θεωρημένων αποφάσεων από Ει¬ 
σηγητές, Διαθήκες. 

3ο Τμήμα: Γραμματέας Εισηγητή (έδρα Μονομελούς - Διεξαγωγές) 
Γραμματέας Προέδρου σε περίπτωση κωλύματος γραμματέως 2ου 
„ τμήματος, καταθέσεις αιτήσεων ασφαλιστικών μέτρων, αρχειοθέτηση 
δικογραφιών ασφαλιστικών μέτρων, ορκωμοσίες, αντίγραφα πολιτικών 
υποθέσεων εναλλάξ με Γραμματείς 4ου, 5ου, 6ου και 7ου πολιτικού 
τμήματος, β’ Μονομελούς εναλλάξ με Γραμματείς 4ου, 5ου, 6ου και 
7 ου πολιτικού τμήματος καθώς και 4ου ποινικού τμήματος. 

4ο Τμήμα: Γραμματέας Εισηγητή (έδρα Μονομελούς - Διεξαγωγές) 
καταθέσεις αγωγών ειδικής διαδικασίας, αρχειοθέτηση δικογραφιών ει¬ 
δικής διαδικασίας, πίνακες πολιτικών υποθέσεων (μηνιαίοι - τριμη¬ 
νιαίοι) έκδοση εκλογικών βιβλιαρίων, αντίγραφα πολιτικών υποθέσεων 
εναλλάξ με Γ ραμματέα Τμήματος Πολιτικού 3ου, 5ου, 6ου και 7ου, μέ¬ 
ρος καθαρογραφής πολιτικών αποφάσεων, Β' Μονομελές εναλλάξ με 
Γραμματέα 3ου, 5ου, 6ου και 7ου Πολιτικού Τμήματος και 4ου Ποινι¬ 
κού. 

5ο Τμήμα: Γραμματέας Εισηγητή (έδρα Μονομελούς - Διεξαγωγές), 
αντίγραφα εναλλάξ με γραμματέα πολιτικού τμήματος 3ου, 4ου, 6ου 
και 7ου, καθέσεις αγωγών τακτικής και εκούσιας Μονομελούς, αρχειο¬ 
θέτηση δικογραφιών Μονομελούς, πτωχεύσεις, μέρος καθαρογραφής 
πολιτικών αποφάσεων, Β’ Μονομελές εναλλάξ με Γ ραμματέα 3ου, 4ου, 
6ου καί 7ου πολιτικού τμήματος και 4ου ποινικού τμήματος. 

6ο Τμήμα: Γραμματέας Εισηγητή (έδρα Μονομελούς - διεξαγωγές) 
έκδοση πιστοποιητικών, αντίγραφα εναλλάξ με Γ ραμματέα τμήματος 
πολιτικού 3ου, 4ου, 5ου και 7ου, και πράξεων ορισμού εξετάσεως μαρ¬ 
τύρων, μέρος καθαρογραφής πολιτικών υποθέσεων, Β' Μονομελές 
εναλλάξ με Γραμματέα 3ου, 4ου, 5ου και 7ου πολιτικού τμήματος και 
4ου ποινικού τμήματος. 

7ο Τμήμα: Γραμματέας Εισηγητή (έδρα Μονομελούς - διεξαγωγές) 
καταθέσεις αγωγών Πολυμελούς, αρχειοθέτηση δικογραφιών Πολυμε¬ 
λούς, βιβλίο δημοσιεύσεων εταιριών εφέσεων - ανακοπών και σωμα¬ 
τείων, αντίγραφα εναλλάξ με γραμματέα 3ου, 4ου, 5ου και 6ου πολιτι¬ 
κού τμήματος και β’ Μονομελές εναλλάξ με Γ ραμματέα 3ου, 4ου, 5ου 
και 6ου πολιτικού τμήματος και 4ου ποινικού τμήματος. 

8ο Τμήμα: Δακτυλογράφος: Καθαρογραφή Πολιτικών υποθέσεων 
βουλευμάτων και διαφόρων εγγράφων της υπηρεσίας. 

Β) Ποινικό Τμήμα 

Στο Τμήμα αυτό θα υπηρετούν 9 υπάλληλοι. Από τις προβλεπόμενες 
θέσεις (ήδη υπηρετούν 6). 

Ιο Τμήμα: Έδρα Μ.Ο.Δ., ενάρξεις, κληρώσεις κ.λπ. αυτού, έδρα 
Τριμελούς ανεξαρτήτως δικασίμων σε περίπτωση που συζητείται το κα¬ 
κούργημα εναλλάξ οι Γραμματείς του 2ου, 3ού και 4ου ποινικού τμή¬ 
ματος, πίνακες ποινικού, μισθοδοσία Πρωτοδικείου. 

2ο Τμήμα: Γραμματέας Ανακριτής, έδρα Τριμελούς (1) τον μήνα, 
καταστάσεις γραφικής ύλης, καθαριότητας, μισθωμάτων, θέρμανσης, 
παραλαβή, κατάθεση και απόδοση εγγυοδοσιών, τήρηση όλων των βι¬ 
βλίων που αφορούν τα παραπάνω αντικείμενα διεκπεραιώσεις αυτών. 
Αυτόφωρα Μονομελούς. 

3ο Τμήμα: Έδρα Τριμελούς (1) εκκαθάριση Τριμελούς και Μονομε¬ 
λούς, αυτόφωρα Τριμελούς απολήψιμα και μαρτυρικά. 

4ο τμήμα: Έδρα Τριμελούς (1) και δεύτερο όταν υπάρχει 5ο Τριμε¬ 
λές τον μήνα, εκκαθάριση Τριμελούς και Μονομελούς, όταν κωλύεται ο 
Γραμματέας 3ου Τμήματος, αυτόφωρα Τριμελούς και Μονομελούς, 
έδρα ανηλίκων σε περίπτωση που κωλύεται το 5ο τμήμα του ποινικού, 
β' Μονομελές εναλλάξ με Γραμματείς 3ου, 4ου, 5ου, 6ου και 7ου πολι¬ 
τικού τμήματος. 

5ο Τμήμα: Έδρα Α' Μονομελούς, αυτόφωρα Μονομελούς (εναλλάξ 
με Ιο και 4ο τμήμα) έδρα ανηλίκων (εναλλάξ με το 4ο τμήμα) βεβαιώ¬ 
σεις στα δημόσια ταμεία. 

Κρίθηκε, Αποφασίστηκε και Εκδόθηκε στην Κατερίνη στις 5 Ιουλίου 
1991. 

Ο Προϊστάμενος του Πρωτοδικείου Ο Εισαγγελέας 

ΔΗΜ. ΓΡΑΜΜΑΤΙΚΟΥΔΗΣ ΒΑΣΙΛΕΙΟΣ ΠΑΠΑΛΕΞΙΟΥ 

Πρόεδρος Πρωτοδικών Εισαγγελέα Πρωτοδικών 

Οι Δικαστές Η Γραμματέας 

ΛΕΩΝΙΔΑΣ ΣΤΑΘΗΣ ΑΙΚΑΤΕΡΙΝΗ ΠΑΓΚΟΥ 

ΧΡΗΣΤΟΣ ΧΡΗΣΤΙΔΗΣ 
ΘΕΟΔΩΡΑ ΓΑΛΑΝΗ 
ΜΑΡΙ ΔΕΡΓΑΖΑΡΙΑΝ 

Η απόφαση αυτή να δημοσιευθεί στην Εφημερίδα της Κυβερνήαεως. 
Αθήνα, 17 Φεβρουάριου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 



Αριθ. 4618 (6) 

Κύρωση Κανονισμού Εσωτερικής Υπηρεσίας Ειρηνοδικείου και Πται¬ 
σματοδικείου Δεσκάτης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού Δικαστη¬ 
ρίων και κατάστασης δικαστικών λειτουργών (Κυρ. Ν, 1756/1988 
(ΦΕΚ 35/Α/26.2.1988), όπως τροποποιήθηκε από το άρθρο 5 του Ν. 
1868/1989 (ΦΕΚ 230/Ά/10.10.1989). 

2. Το έγγραφο του Ειρηνοδικείου Δεσκάτης με τον αριθμό 5/ 
7.1.1992, αποφασίζουμε: 

Κυρώνεται ο Κανονισμός της Εσωτερικής Υπηρεσίας του Ειρηνοδι¬ 
κείου - Πταισματοδικείου Δεσκάτης όπως καταρτίστηκε με την από 31 
Δεκεμβρίου 1991 απόφαση του Δικαστηρίου αυτού η οποία έχει ως 

εξής:. 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΕΙΡΗΝΟΔΙΚΕΙΟΥ - ΠΤΑΙΣΜΑΤΟΔΙΚΕΙΟΥ 
ΔΕΣΚΑΤΗΣ 

ΚΕΦΑΛΑΙΟ ΠΡΩΤΟ 
Άρθρο Ιο 

Α) Το Ειρηνοδικείο δικάζει τις Πολιτικές διαφορές και τις μικροδια- 
φορές που υπάγονται στην αρμοδιότητά του, πάντοτε στην έδρα (εκτός 
αν απαιτείται θεώρηση επιδίκου που τότε μεταβαίνει στο επίδικο), την 
τελευταία Πέμπτη κάθε μήνα. 

Στην παραπάνω έδρα του Δικαστηρίου συνεδριάζει εφ’ όσον έχουν 
προσδιοριστεί για εκδίκαση υποθέσεις. 

Η συνεδρίαση αρχίζει στις 10.00 η ώρα το πρωΐ. 

Β) Επίσης το Ειρηνοδικείο δικάζει και ασφαλιστικά μέτρα, σε οποια¬ 
δήποτε ημέρα και ώρα της εβδομάδος υπάχει ανάγκη. Και τα ασφαλι¬ 
στικά μέτρα δικάζονται πάντοτε στην έδρα του Ειρηνοδικείου, εκτός αν 
προκύψει ανάγκη θεώρησης του επιδίκου. 

Στη σύνθεση του Δικαστηρίου τούτου, συμμετέχει ως Γραμματέας 
αυτού η δικαστική υπάλληλος του Ειρηνοδικείου. 

Άρθρο 2ο 

Το Πταισματοδικείο δικάζει τα πταίσματα που υπάγονται στην αρμο¬ 
διότητά του, εκτός από τα πταίσματα αρμοδιότητας Πλημμελειοδικείου 
και του Δικαστηρίου Ανηλίκων (άρθρ. 112, 113 του Κ. Πολ. -Δ.) ως 
ακολούθως: 

Όλα τα Πταίσματα (Κοινά - Αγροτικά - Δασικά) πάντοτε δικάζονται 
την ίδια ημέρα που είναι Πέμπτη αλλά σε ημερομηνία που προσδιορίζε¬ 
ται από την Ειρηνοδίκη-Πταισματοδίκη μετά από συνεννόηση με τους 
αρμόδιους Δημοσίους Κατηγόρους και πάντοτε στην έδρα του Ειρηνοδι¬ 
κείου - Πταισματοδικείου. . 

Το Δικαστήριο συνεδριάζει εφόσον έχουν προσδιοριστεί για εκδίκαση 
υποθέσεις. 


Η συνεδρίαση όλων των παραπάνω συνεδριάσεων αρχίζει στις 9.00 η 
ώρα το πρωΐ. Ως Γραμματέας στη σύνθεση του Δικαστηρίου συμμετέχει 
η Δικ. Γραφέας. 

ΜΕΤΑΒΑΤΙΚΟ ΜΟΝΟΜΕΛΕΣ ΠΛΗΜΜΕΛΕΙΟΔΙΚΕΙΟ 
ΠΡΩΤΟΔΙΚΕΙΟΥ ΓΡΕΒΕΝΩΝ 

Στην έδρα του Πταισματοδικείου Δεσκάτης συνεδριάζει Μεταβατικό 
Μονομελές Πλημμελειοδικείο του Πρωτοδικείου Γρεβενών, ημέρα Τε¬ 
τάρτη και ώρα 9.00 π.μ., σε ημερομηνία που καθορίζεται από την Ει-\ 
σαγγελία του Πρωτοδικείου Γρεβενών. 

Στη σύνθεση του Δικαστηρίου τούτου συμμετέχει ως Γ ραμματέας αυ¬ 
τού η Δικαστική υπάλληλος του Ειρηνοδικείου - Πταισματοδικείου Δε¬ 
σκάτης. 

Την εκκαθάριση, είσπραξη και διαχείρηση των αποληψίμων διενερ¬ 
γεί επίσης η ανωτέρω υπάλληλος του Ειρηνοδικείου - Πταισματοδικείου 
Δεσκάτης'. 

Άρθρο 3ο 
ΠΡΟΑΝΑΚΡΙΣΗ 

Ανάλογα με το αντικείμενο των προανακριτικών υποθέσεων και τον 
αριθμό εκκρεμότητας μπορεί να προσδιορίζει και διενεργεί προανάκριση 
οποιαδήποτε ημέρα της εβδομάδος. 

Άρθρο 4ο 

Κατά τον μήνα Αύγουστο δικάζει ποινικές υποθέσεις που εκδικάζο- 
νται με τη διαδικασία των άρθρων 417-427 του Κ.Π.Δ. (αυτόφορα 
κ.λπ.) και αιτήσεις που αφορούν καθορισμό συνολικής ποινής. 

ΚΕΦΑΛΑΙΟ ΔΕΥΤΕΡΟ 

Άρθρο 5ο 

Η Γραμματέας του Ειρηνοδικείου - Πταισματοδικείου αποτελεί αυ¬ 
τοτελές γραφείο και όλη την εργασία την εκτελεί η Δικ. Υπάλληλος. 

Η Ειρηνοδίκης εκτελεί και καθήκοντα Πταισματοδίκη. 

Άρθρο 6ο 

Η ισχύς του Κανονισμού αρχίζει από την επομένη ημέρα της έγκρι¬ 
σης ή τροποποίησής του από τον Υπουργό Δικαιοσύνης. 

Κρίθηκε, αποφασίστηκε και εκδόθηκε στη Δεσκάτη στις 31 Δεκεμ¬ 
βρίου 1991. 

Η Ειρηνοδίκης-Πταισματοδίκης Η Γραμματέας 

. ΙΩΑΝΝΑ ΧΡΙΣΤΑΝΑ ΑΓΟΡΙΤΣΑ ΦΕΡΦΕΛΗ 

Η απόφαση αυτή να δημοσιευθεί στην Εφημερίδα της Κυβερνήαεως. 
Αθήνα, 17 Φεβρουάριου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

-ο- 

Αριθ. 6521 (7) 

Κύρωση Κανονισμού Εσωτερικής Υπηρεσίας Πρωτοδικείου Χανιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού Δικαστη¬ 
ρίων και κατάστασης δικαστικών λειτουργών (Κυρ. Ν. 1756/1988 
ΦΕΚ 35/Α/26.2.1988), όπως αντικαταστάθηκε από το άρθρο 5 του 
Ν. 1868/1989 (ΦΕΚ 230/Ά/10.10.1989). 

2. Το έγγραφο του Πρωτοδικείου Χανιών με τον αριθμό 10/ 
13.1.1992, αποφασίζουμε: 

Κυρώνεται ο Κανονισμός της Εσωτερικής Υπηρεσίας του Πρωτοδι¬ 
κείου Χανιών όπως τροποποιήθηκε με την 9/1991 απόφαση της Ολο¬ 
μέλειας του Δικαστηρίου αυτού η οποία έχει ως εξής: 

.1. Το εδάφιο 2 του κεφαλαίου Α’ (ΠΟΛΙΤΙΚΕΣ ΥΠΟΘΕΣΕΙΣ) αντι¬ 
καθίσταται, ως ακολούθως: 

2. ΜΟΝΟΜΕΛΕΣ ΠΡΩΤΟΔΙΚΕΙΟ (ΤΑΚΤΙΚΗ - ΕΚΟΥΣΙΑ ΔΙ¬ 
ΚΑΙΟΔΟΣΙΑ - ΕΙΔΙΚΕΣ ΔΙΑΔΙΚΑΣΙΕΣ ΕΓΓΡΑΦΟΜΕΝΕΣ ΣΤΟ 
ΠΙΝΑΚΙΟ). 

α) Για την εκδίκαση των υποθέσεων αρμοδιότητος Μονομελούς 
Πρωτοδικείου τακτικής διαδικασίας και ειδικών διαδιακσιών που εγ- 
γράφονται στο πινάκιο το Δικαστήριο αυτό θα συνεδριάζει την δεύτερη 

και τέταρτη Πέμπτη κάθε μήνα με ώρα έναρξης την 09.00' πρωινή. 

β) Για την εκδίκαση των υποθέσεων εκούσιας δικαιοδοσίας αρμοδιό¬ 
τητας Μονομελούς Πρωτοδικείου το Δικαστήριο θα συνεδριάζει την 
πρώτη και τρίτη Πέμπτη κάθε μήνα με ώρα έναρξης την 09.00" 
πρωινή. 

γ) Στις συνεδριάσεις των ανωτέρω Δικαστηρίων θα μετέχουν όλοι οι 
Δικαστές του Πρωτοδικείου. Ο αριθμός των υποθέσεων τακτικής δια- 
διακσίας και ειδικών διαδικασιών όπου εγγράφονται στο πινάκιο πλην 
της εκούσιας δικαιοδοσίας δεν θα υπερβαίνει τις 70 για κάθε συνε¬ 
δρίαση. Οι υποθέσεις εκούσιας δικαιοδοσίας θα προσδιορίζονται απεριο¬ 
ρίστους. 

II. Το Κεφάλαιο Β" (ΕΙΣΗΓΗΤΗΣ ΠΤΩΧΕΥΣΕΩΝ) αντικαθίσταται 
ως ακολούθως: 

Β" ΕΙΣΗΓΗΤΗΣ ΠΤΩΧΕΥΣΕΩΝ 

Η διεύθυνση του τμήματος πτωχεύσεων ανατίθεται στην Πρωτόδικη 
Βασιλική Μπουκιτσιάνου που θα αναπληρώνεται όταν κωλύεται από 
την Πρωτόδικη Χανιών Ελένη Κούφη. 

III. Το εδάφιο 4 του κεφαλαίου Γ' (ΠΟΙΝΙΚΕΣ ΥΠΟΘΕΣΕΙΣ) αντι¬ 
καθίσταται ως ακολούθως: 

4) Το Τριμελές και Μονομελές Δικαστήριο ανηλίκων συνεδριάζει την 
τελευταία Τετάρτη κάθε μήνα. 

Κατά το διάστημα των δικαστικών διακοπών προσδιορίζονται για 
τον μήνα Ιούλιο και κατά τις ημέρες που συνεδριάζει κάθε Δικαστήριο 
ένα Τριμελές και ένα Μονομελές Πλημ/κείο για το χρονικό διάστημα 
από 1-20 Ιουλίου και δύο Τριμελή και ένα Μονομελές Πλημ/κείο για 
το διάστημα 21-31 Ιουλίου. 

Τον μήνα Σεπτέμβριο και κατά το διάστημα 1-15 προσδιορίζονται 
δύο Τριμελή και ένα Μονομελές Πλημ/κείο. 

Οι υποθέσεις που εισάγονται κατά την αυτόφωρη διαδικασία θα εκδι- 
κάζονται από τις συνθέσεις του τριμελούς Πλημ/κείου της εβδομάδος. 
Συγκεκριμένα για υποθέσεις που εισάγονται την Δευτέρα, την Τρίτη και 
την Τετάρτη θα δικάζονται από την σύνθεση του Τριμελούς Πλημ/κείου 
της Τετάρτης. Για υποθέσεις που εισάγονται Πέμπτη, Παρασκευή, 
Σάββατο, Κυριακή, από την σύνθεση του Τριμελούς Πλημ/κείου της 
Παρασκευής. Στις εβδομάδες όπου υπάρχει μόνο ένα Τριμελές Πλημ/ 
κείο θα εκδικάζονται τα αυτόφωρα όλης της εβδομάδος από Δευτέρα 
μέχρι Κυριακή από τη σύνθεση του Τριμελούς Πλημ/κείου της Παρα¬ 
σκευής της εβδομάδας αυτής. 

IV. Το εδάφιο του Κεφαλαίου Γ" «ΠΡΟΣΔΙΟΡΙΣΜΟΣ ΥΠΟΘΕ¬ 
ΣΕΩΝ ΓΙΑ ΕΚΔΙΚΑΣΗ ΠΡΙΝ ΑΠΟ ΤΑ ΧΡΙΣΤΟΥΓΕΝΝΑ ΚΑΙ ΠΑ¬ 
ΣΧΑ» αντικαθίσταται ως ακολούθως: 

Τακτική Πολιτική και Ποινική συνεδρίαση δεν θα προσδιορίζεται 
κατά το χρονικό διάστημα από 23 Δεκεμβρίου μέχρι 7 Ιανουάριου και 
από τη Μεγάλη Δευτέρα μέχρι την Κυριακή του Θωμά. 

V. Κατά τα λοιπά ισχύει η ανωτέρω υπ’ αριθ. 6/1990 απόφαση της 
Ολομέλειας του Πρωτοδικείου Χανιών. 

Κρίθηκε και αποφασίστηκε στα Χανιά στις 27 Νοεμβρίου 1991. 

Ο Πρόεδρος Ο Εισαγγελέας 

ΛΕΩΝ. ΚΟΝΤΟΒΟΥΝΗΣΙΟΣ ΝΙΚ. ΤΖΟΥΛΑΚΗΣ 

Οι Δικαστές 

ΔΗΜΗΤΡΙΟΣ ΖΑΡΝΑΚΟΥΠΗΣ, ΧΑΡΙΔΗΜΟΣ ΠΡΑΤΙΚΑΚΗΣ 
ΕΛΕΝΗ ΚΟΥΦΗ, ΑΓΑΠΗ ΤΖΟΥΛΙΑΔΑΚΗ 
ΒΑΣΙΛΙΚΗ ΜΠΟΥΚΙΤΣΙΑΝΟΥ 

Η Γραμματέας 
ΜΑΡΙΑ ΒΕΡΝΑΔΑΚΗ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦-' · . 

Αριθ. ΙΒ/1549 (8) 

Καθορισμός της κρατικής χορηγίας για το οικονομικό έτος 1992 στον 
Ειδικό Λογ/σμό Μαθητικής Πρόνοιας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

"Εχοντας υπόψη: 

1. Το Ν.Δ. 1872/42 «ίδρυση Οργανισμού Μαθητικής Πρό¬ 
νοιας». 


2. Το Ν.Δ. 1257/49 «υπαγωγή του Οργανισμού Μαθητικής Πρό¬ 
νοιας στο ΥΠΕΠΘ». 

3. Το Ν.Δ. 4320/63 «κύρωση της αριθ. 142/62 ΠΥΣ θέματα που 
αφορούν τον Ειδικό Λογαριασμό Μαθητικής Πρόνοιας». 

4. Το Π.Δ. 147/15.3.76 «Οργανισμός Κ.Υ. του ΥΠΕΠΘ». 

5. Το Ν. 967/79 «ρύθμιση θεμάτων ΚΕΜΕ και προσωπικού της 
Κ.Υ. του ΥΠΕΠΘ». 

6. Τον Α.Ν. 585/68 «για καθορισμό ύψους κρατικής χορηγίας προς 
Ειδικούς Λογαρισμούς κ.λ.π.». 

7. Το αριθ. 496/74 «για λογιστικό ΝΠΔΔ» και 

8. Τον προϋπολογισμό της Κ.Υ. του ΥΠΕΠΘ Οικονομικού έτους 
1992. 

Την υπ’ αριθ. Υ. 1660/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών για τη μετα¬ 
βίβαση αρμοδιοτήτων, αποφασίζουμε: 

Καθορίζουμε τη χορηγία του Δημοσίου στον Ειδικό Λογ/σμό Μαθη¬ 
τικής Πρόνοιας στην Τράπεζα της Ελλάδας, για το οικονομικό έτος 
1992 στο ποσό των δραχμών διακοσίων πενήντα εκατομμυρίων 
(250.000.000). 

Η δαπάνη αυτή θα βαρύνει τις πιστώσεις του προϋπολογισμού του 
ίδιου οικονομικού έτους της Κ.Υ. του ΥΠΕΠΘ, σύμφωνα με τ’ ακό¬ 
λουθα: 

α. φορέας 610 και ΚΑΕ 2349 δραχ. 100.000.000, και 

β. φορέας 710 και ΚΑΕ 2349 δραχ. 150.000.000, 
(100.000.000 + 150.000.000 = 250.000.000) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Φεβρουάριου 1992 


οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙΑΣ 

-ψ- 

Αριθ. Φ.120.68/7/Β2 95 (9) 

Διορισμός μελών Τεχνικού Συμβουλίου Ιόνιου Πανεπιστημίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις του Ν.Δ. 463/1970 (ΦΕΚ 57 τ. Α") και του Β.Δ. 
360/1971 (ΦΕΚ 104 τ. Α"). 

2. Την αριθ. Β1/296/4.4.86 (ΦΕΚ 297 τ. Β") κοινή απόφαση των 
Υπουργών Προεδρίας της Κυβέρνησης και Εθν. Παιδείας και Θρησκευ¬ 
μάτων. 

3. Το αριθ. 1318/8.1.1992 έγγραφο του Ιόνιου Παν/νίου, αποφα¬ 
σίζουμε: 

Διορίζουμε ως μέλη του Τεχνικού Συμβουλίου του Ιόνιου Πανεπιστη¬ 
μίου, με θητεία τριών ετών τους ακόλουθους: 

Τακτικά Μέλη: 

1. Καρύδη Π., καθηγητή του Ε.Μ.Π., ως Πρόεδρο. 

2. Καλογερά Μ., καθηγητή του Ε.Μ.Π., ως Αντιπρόεδρο. 

3. Μυλωνά Κ., λέκτορα του Ε.Μ.Π., ως Μέλος. 

4 . Κωνσταντινίδη Αν., υπάλληλο Α’ κλάδου ΠΕ της ΕΥΔΕΔΜΑ. 

5. Κουλούρη Γεώργιο, αρχιτέκτονα, ως εκπρόσωπο του Τεχνικού 
Επιμελητηρίου Κερκύρας. 

Αναπληρωματικά Μέλη αυτών (αντίστοιχα): 

1. Νυσταζοπούλου-Πελεκίδου, καθηγήτρια του Παν/μίου Ιωαννί- 
νων. 

2. Μπενάκη Λ., Αντιπρόεδρο της Δ.Ε. του Ιόνιου Παν/μίου. 

3. Κούρκουλο I., Μέλος της Δ.Ε. του Ιόνιου Παν/μίου. 

4. Πλέσσα Διον., υπάλληλο Α" κλάδου ΠΕ4 και Δ/ντή ΕΥΔΕΣΣΑ. 

5. Βλάχο Σωτ., πολιτικό μηχανικό του Τεχνικού Επιμελητηρίου 
Κερκύρας. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

Αριθ. Φ.1/501/Α5/425 (10) 

Χορήγηση άδειας ιδρύσεως και λειτουργίας ΤΕΛ και ΤΕΣ στο Νικολα- 
κόπουλο Σωτήρη στην Αθήνα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Του άρ.θρου 111 παρ. 2 του Ν. 1892/90 (ΦΕΚ 101/Α/90) σύμ¬ 
φωνα με τις οποίες για τη χορήγηση αδειών ίδρυσης και λειτουργίας ιδι¬ 
ωτικών τεχνικών και επαγγελματικών λυκείων, τεχνικών και επαγγελ¬ 
ματικών σχολών και ενιαίων πολυκλαδικών λυκείων εφαρμόζονται, 
όπως ισχύουν, οι διατάξεις του Β.Δ. 685/72 (ΦΕΚ 196/Α/72). 

2. Του Ν. 1566/85 (ΦΕΚ 144/Α/85). 

3. Του Β.Δ. 685/72 «περί καθορισμού των όρων ιδρύσεως οργανώ- 
σεως και λειτουργίας των ιδιωτικών μέσων και κατωτέρων επαγγελμα¬ 
τικών σχολών». 

4. Την Π.Δ. 686/79 (ΦΕΚ 200/Α/79), 73/83 (ΦΕΚ 34/Α/83), 
410/84 (ΦΕΚ 142/Α/84) και Π.Δ. 10/90 (ΦΕΚ 5/Α/90), με τις 
οποίες έχουν καθοριστεί οι τομείς, τα τμήματα και οι ειδικότητες των 
ΤΕΛ και ΤΕΣ. 

5. Των Π.Δ. 813/77 (ΦΕΚ 259), 600/79 (ΦΕΚ 179/79) και 
149/91 (ΦΕΚ 46). 

6. Την κοινή απόφαση των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90 (ΦΕΚ 742/Β/29.11.90) για 
τον περιορισμό των υπογραφών. 

Β. Τις αριθ. 27/1990 και 21/1991 πράξεις του ΠΥΣΔΕ της Νο¬ 
μαρχίας Αθηνών, για τη χορήγηση άδειας ίδρυσης και λειτουργίας 
ΤΕΛ και ΤΕΣ στον Νικολακόπουλο Σωτήρη με την προσωνυμία 
«ΚΕΠΑ». 

Την υπ’ αριθ. Η. 1671/90 απόφαση του Υπουργού Εθν. Παιδείας 
και Θρησκευμάτων για τη μεταβίβαση αρμοδιοτήτων στους Γενικούς 
Γραμματείς, αποφασίζουμε: 

Α. Χορηγούμε άδεια ίδρυσης και λειτουργίας ιδιωτικού τεχνικού - 
επαγγελματικού λυκείου (ΤΕΛ) και ιδιωτικής τεχνικής - επαγγελματι¬ 
κής σχολής (ΤΕΣ) στον Νικολακόπουλο Σωτήρη, με τους ακόλουθους 
τομείς, τμήματα και ειδικότητες, που θα λειτουργήσουν στην Αθήνα, 
στην οδό Μαυροκορδάτου 1-3 (β' όρ.) από το σχολικό έτος 1992-93, 
με συνολικό αριθμό μαθητών εκατόν τριάντα τέσσερις (134) συνολικά 
ανά βάρδια, ως εξής: 

Τεχνικό Επαγγελματικό Λύκειο (ΤΕΛ): 

Τομέα Πληροφορικής, με τμήμα Προγραμματιστών Ηλεκτρονικών . 
Υπολογιστών. 

Τομέας Οικονομίας και Διοίκησης, με τμήματα: 

1. Υπαλλήλων Διοίκησης, 2. Υπαλλήλων Λογιστηρίου, 3. Ξενοδο¬ 
χειακών Επιχειρήσεων. 

Τεχνική - Επαγγελματική Σχολή με ειδικότητα Υπαλλήλων χειρι¬ 
στών Η/Υ και διατρητικών μηχανών. 

Β. Χορηγούμε στο ιδιωτικό ΤΕΛ και την ιδιωτική ΤΕΣ του Νικολα- 
κόπουλου Σωτήρη άδεια χρήσεως της προσωνυμίας «ΚΕΠΑ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1992 
Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 
- λ - 

Αριθ. Φ.1/502/Α5 1427 (11) 

Άρση άδειας ίδρυσης και λειτουργίας ιδιωτικής ΤΕΣ στο Γ. Φυτιλά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Του άρθρου 111 παρ. 2 του Ν. 1892/90 (ΦΕΚ 101/τ. Α/90). 

2. Του Β.Δ. 685/1972 (ΦΕΚ 196/Α/72). 

3. Της κοινής απόφασης των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90 (ΦΕΚ 742/Β/90). 

Β. Την αριθ. 34/26.9.1991 πράξη του ΠΥΣΔΕ της Ν. Αχαΐας. 

Γ. Την από 29.8.91 αίτηση του Φυτιλά Γεωργίου του Ηλία προς τη 
Διεύθυνση Δευτεροβάθμιας Εκπαίδευσης Ν. Αχαΐας, με την οποία ζήτησε 
την άρση της άδειας ίδρυσης και λειτουργίας των ειδικοτήτων: α) Ραδιο¬ 
φωνίας - Τηλεόρασης και β) Εμποροϋπαλλήλων της ιδιωτικής ΤΕΣ. 

Την υπ’ αριθ. Η. 1671/90 απόφαση του Υπουργού Εθν. Παιδείας 
και Θρησκευμάτων για τη μεβαβίβαση αρμοδιοτήτων στους Γενικούς 
Γραμματείς, αποφασίζουμε: 


Αίρουμε την άδεια ίδρυσης και λειτουργίας των ιδιωτικών ΤΕΣ: α) 
Ραδιοφωνίας - Τηλεόρασης, β) Εμποροϋπαλλήλων του Γεωργίου Φυ- 
τιλά του Ηλία, που χορηγήθηκαν με τις αποφάσεις του Υπουργού Παι¬ 
δείας, που δημοσιεύθηκαν στα ΦΕΚ αριθ. 1228/Β/80 και 623/Β/ 
90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1992 

Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

--ο- 

Αριθ. Α13ε/0/232 (12) 

Ρύθμιση θεμάτων σχετικών με την κατάταξη μηχανοκινήτων οχημά¬ 
των. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη:. 

1. Τον Ν. 614/77 (ΦΕΚ 167Α/77) «Περί κυρώσεως του ΚΟΚ» και 
ειδικότερα το άρθρο 2 και την παρ. 3 του άρθρου 84 αυτού. 

2. Το Ν. 1959/91 (ΦΕΚ 123Α/91) «Για τις οδικές μεταφορές, τις 

επικοινωνίες και άλλες διατάξεις» και την εκδοθείσα σε εκτέλεση αυτού 
Α2/29542/5347/91 (ΦΕΚ 707/Β/91) απόφαση «χορήγηση 
αδειών κυκλοφορίας Φ.Ι.Χ. αυτοκινήτων σύμφωνα με τις διατάξεις του 
Ν. 1959/91». : 

3. Την ΕΗ3/0/700/86 (ΦΕΚ 399Β/86) κοινή απόφαση του 
Υπουργού ΠΕΧΩΔΕ και του Υφυπουργού Μεταφορών και Επικοινω¬ 
νιών «περί κατάταξης μηχανοκινήτων οχημάτων αμφισβητούμενου χα¬ 
ρακτήρα και ρύθμιση, συναφών με τα Μηχανήματα Έργων, Διατά¬ 
ξεων». 

4. Το άρθρο 81 του Ν. 1892/90 (ΦΕΚ 101Α/90) «Για τον εκσυγ¬ 
χρονισμό και την ανάπτυξη και άλλες διατάξεις». 

5. Την ανάγκη προσαρμογής των διατάξεων, των σχετικών με την 
κατάταξη των αυτοκινουμένων οχημάτων, σε αυτοκίνητα και μηχανή¬ 
ματα Έργων, προς τις ισχύουσες διατάξεις στις λοιπές χώρες των Ευ¬ 
ρωπαϊκών Κοινοτήτων, δηλαδή την ανάγκη προσέγγισης των σχετικών 
νομοθεσιών των κρατών μελών. 

6. Το από 13.1.1992 πρακτικό της Επιτροπής κατατάξεως μηχα¬ 
νοκινήτων οχημάτων αμφισβητούμενου χαρακτήρα, αποφασίζουμε: 

1. Κατατάσσουμε τα αυτοκινούμενα οχήματα αμφισβητούμενου χα¬ 
ρακτήρα σε μηχανήματα Έργων (Μ.Ε.) και αυτοκίνητα ως εξής: 

1. Στα Μηχανήματα Έργων κατατάσσουμε: 

1.1. Τα ελαστικοφόρα μηχανοκίνητα οχήματα που κατασκευάστη¬ 
καν, από τους οίκους κατασκευής τους, για αποκλειστικά μοναδική 
χρήση όπως: 

1.1.11 Εκχιονιστικά. 

1.1.2. Διαγράμμισης οδών. 

1.1.3. Καδοφόρα (για συντήρηση δικτύων υπό τάση και δικτύων 
ηλεκτροφωτισμού). 

1.1.4. Σάρωθρα. 

1.1.5. Φίνισερ (για διάστρωση ασφαλτομίγματος και σκυροδέμα¬ 
τος). 

1.1.6. Αποξέστες (για απόξεση ασφάλτου ή σκυροδέματος)· 

1.1.7. Διαστρωτήρες (για διάστρωση χιονοδρομικής πίστας, καθαρι¬ 
σμό και διάστρωση άμμου των ακτών). 

1.1.8. Αντλίες σκυροδέματος. —» 

1.1.9. Ασφαλτοκόπτες. 

1.1.10. Ανακυκλωτές ασφάλτου. 

1.1.11. Αναμικτήρες σκυροδέματος, αυτοφορτωνόμενοι, για την πα¬ 
ραγωγή σκυροδέματος επί τόπου του έργου (εφόσον δεν εκτελούν μετα¬ 
φορικό έργο). 

1.1.12. Γεωτρύπανα. 

1.1.13. Υδραυλικές σφύρες. 

1.1.14. Περονοφόρα τύπου ΚΛΑΡΚ και παρομοίων τύπων. 

1.1.15. Ελκυστήρες (τρακτέρ), εφόσον έχουν ενσωματωθεί σ’ αυτούς 
μηχανισμοί ή συσκευές που μπορούν νά διαθέτουν ενέργεια τροφοδοτού¬ 
μενοι από τον κινητήρα του οχήματος ή ιδιαίτερο κινητήρα, χωρίς δι¬ 
καίωμα προσάρτισης ρυμουλκουμένου. 

1.1.16. Γ έρανοί, όταν από την κατασκευή τους και τη μορφή του γε¬ 
ρανού δεν είναι σε θέση ή δεν προορίζονται να εκτελέσουν και μεταφορικό 

έργο επί οδού δια της μεταφοράς πραγμάτων γενικά, είτε πάνω σ’ αυ¬ 
τούς, είτε με αιώρηση ή με προσάρτηση ρυμουλκουμένου μεταφοράς 
εμπορευμάτων. 

1.1.17. Τα οχήματα τύπου ΟΙ8ΡΕΝ3ΕΚ5, εφόσον αποκλειστικό 
τους έργο είναι η άντληση του καυσίμου από το στόμιο υπογείου στατι¬ 
κού συστήματος παροχής (ΗΥΟΚΑΝΤ) για τον ανεφοδιασμό των αερο¬ 
πλάνων χωρίς τη δυνατότητα μεταφοράς, καθ’ οιονδήποτε τρόπο, καυ¬ 
σίμου με το όχημα αυτό. 

Διευκρινίζεται ότι δεν ανήκουν στην κατηγορία των Μ.Ε. φορτηγά 
αυτοκίνητα πολλαπλής χρήσεως τα οποία χρησιμοποιούν συστήματα 
εργασίας τα οποία μπορούν να παίρνουν κίνηση από ΡΤΟ (ΡΟΙΝΤ 
ΡΟ\ΥΕΚ ΤΑΝΚ ΟΡΕ) ή διαθέτουν υδραυλική κίνηση τροφοδοτούμενη 
από το μηχανοκίνητο όχημα. 

1.2. Τα ερπυστριοφόρα μηχανοκίνητα οχήματα που κατασκευάστη¬ 
καν, από τους οίκους κατασκευής τους, για αποκλειστική μοναδική 
χρήση, όπως: 

1.2.1. Διαστρωτήρες. Για διάστρωση χιονοδρομικής πίστας, καθαρι¬ 
σμό και διάστρωση άμμου των ακτών. 

1.2.2. Γερανοί. 

1.2.3. Ελκυστήρες (μη γεωργικοί) με ενσωματωμένο μηχανισμό 
που μπορεί να διαθέτει ενέργεια, τροφοδοτούμενος, από κινητήρα του 
οχήματος ή ιδιαίτερο κινητήρα χωρίς δικαίωμα προσάρτησης ρυμουλ¬ 
κουμένου. 

, 2. Στα αυτοκίνητα κατατάσσονται, σύμφωνα με την παράγραφο 13 
του κεφαλαίου Δ’ της αριθ. Α2/29542/5347/91 (ΦΕΚ 707Β/91) 
αποφάσεως, τα πάσης φύσεως αυτοκινούμενα οχήματα, τα διαθέτοντα 
οποιονδήποτε μηχανικό εξοπλισμό ή συσκευή και ειδική υπερκατασκευή 
για τη μεταφορά ή και φορτοεκφόρτωση οιουδήποτε υλικού ή τα προορι- 
ζόμενα για την έλξη άλλων οχημάτων. 

II. Συγκρουτούμε επιτροπή αποτελούμενη από: 

1. Τον Προϊστάμενο της Δ/νσης Δ13 της Γεν. Γρ. Δ.Ε. 

2. Τον Προϊστάμενο της Δ/νσης Τεχνικής Οχημάτων του Τπ. Μετα¬ 
φορών και Επικοινωνιών. 

3. Τον Προϊστάμενο της Δ/νσης Εμπορευματικών Μεταφορών του 
Τπ. Μεταφορών και Επικοινωνιών. 

4. Τον Προϊστάμενο του Τμήματος (ε) της Δ/νσης Δ13 

οι οποίοι σε περίπτωση κωλύματος θα αναπληρώνονται από τους νόμι¬ 
μους αναπληρωτές τους. 

Έργο της Επιτροπής είναι η γνωμοδότηση για την κατάταξη οχημά¬ 
των αμφισβητούμενου χαρακτήρα, που ήθελαν εμφανισθεί στο μέλλον. 


III. Εξουσιοδοτούμε τους Γενικούς Γραμματείς, της Γενικής Γραμ¬ 
ματείας Δημ. Έργων του ΤΠΕΧΩΔΕ και του Υπ. Μεταφορών και Επι¬ 
κοινωνιών όπως με κοινές αποφάσεις τους κατατάσσουν κατά το άρθρο 
84 παρ. 3 του Ν. 614/77, τα μηχανοκίνητα οχήματα αμφισβητούμε¬ 
νου χαρακτήρα στα αυτοκίνητα ή στα Μηχανήματα Έργων, με σύμ¬ 
φωνη γνωμοδότηση της παραπάνω Επιτροπής. 

IV. Διατάξεις που ίσχυαν μέχρι σήμερα και αφορούσαν στα οχήματα 
για τα οποία είχαν χορηγηθεί άδειες (και πινακίδες) κυκλοφορίας Μη¬ 
χανημάτων Έργων, χαρακτηρισθείσες ως «προσωποπαγείς»,, εξακο¬ 
λουθούν να ισχύουν και μετά την έκδοση της αποφάσεως αυτής. 

Συνεπώς, οι υπόψη άδειες δε μεταβιβάζονται σε καμιά περίπτωση 
(όπως μεταβιβάσεως του οχήματος, καταστροφής του οχήματος, απο- 
βιώσεως του κατόχου τέτοιας άδειας κ.λ.π.), εκτός της περιπτώσεως 
στην οποία το όχημα, σύμφωνα με την παρούσα, χαρακτηρίζεται μηχά¬ 
νημα Έργων. 

V. Από ενάρξεως ισχύος της αποφάσεως αυτής καταργείται η ΕΗ3/ 
0/700/86 (ΦΕΚ 399/86 τ. Β') κοινή απόφαση. 

IV. Η ισχύς της αποφάσεως αυτής αρχίζει από την ημερομηνία δη- 
μοσιεύσεώς της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Φεβρουάριου 1992 

ΟΙ ΥΠΟΥΡΓΟΙ 

ΠΕΡΙΒ., ΧΩΡ. & ΔΗΜ. ΕΡΓΩΝ ΜΕΤΑΦΟΡΩΝ & ΕΠΙΚ/ΝΙΩΝ 

ΑΧ. ΚΑΡΑΜΑΝΛΗ! ΝΙΚ. ΑΝ. ΓΚΕΛΕΣΤΑΘΗΣ 



ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στο ΦΕΚ 1030/Β/19.12.1991 στο οποίο δημοσιεύθηκε η 
19606/3343/Φ.6/9.10.91 υπουργική απόφαση της «ΑΕ ΧΡΙΣΠΑ», 
γίνεται η εξής διόρθωση: 

Στο σημείο που αναφέρει: «1. Χορηγούμε άδεια λειτουργίας (ανανέ¬ 
ωση) έπειτα από μηχ/κό εκσυγχρονισμό», προστίθεται η πρόταση 
«διάρκειας τριών (3) ετών» η οποία εκ παραδρομής παραλείφθηκε. 

(Από το Υπουργείο Βιομηχανίας, Ενέργειας και Τεχνολογίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


